《夜饮赵园次徐君实韵》
宋代·真山民

银台绛蜡泪成堆，四面轩窗尽放开。
花影忽生知月到，竹梢微响觉风来。
豪挥彩笔诗千首，醉倚红妆酒百杯。
游玩未阑归未得，高城漏箭几相催。

作者简介：处州丽水人。李生乔尝以为不愧其祖真德秀，故知姓真。自呼山民，因以称之。或云名桂芳。宋末进士。痛值乱亡，深自湮没。所至好题咏。有《真山民集》。